I 1986 blev et kæmpeområde i Ukraine og Hviderusland lagt øde efter Tjernobyl-ulykken - den værste atomulykke verden har set. 330.000 mennesker mistede deres hjem.

Men her snart 30 år efter trives dyrelivet i den mennesketomme spærrezone helt uanfægtet af stråling og begunstiget af det tvungne fravær af mennesker.

Berlingske har fået tilladelse til at bringe de fantastiske billeder af dyrene, som er fanget med 42 vildtkamera-fælder sat op af den ukrainske biolog Sergej Gasjtjak.

Den truede vildhest Przewalskis hest blev udsat i spærrezonen i 1988 og 1989. Fold sammen Læs mere Læs mere

Kameraerne udløses automatisk, når dyrene passerer.

Krybskytter har taget over 30 af Przewalski-hestene i spærrezonen, så flokken efter at være vokset i mange år nu er blevet mindre. Fold sammen Læs mere Læs mere

Overvågningen af dyrene er en del af det videnskabelige projekt TREE, der skal vurdere miljøpåvirkningen ved stråle-ulykker. Læs mere på forskningsprojektets engelske hjemmeside ceh.ac.uk/tree

De første europæiske bison i Tjernobyl-området blev fotograferet i marts i år. Fold sammen Læs mere Læs mere

Landbruget i spærrezonen har ligget brak i årtier, der dyrkes ikke skovbrug, der bor ingen mennesker og der drives ikke jagt - officielt i hvert fald. Så vildtkameraet kan fange en ordentlig keiler som ham her - en vildsvineorne - der er ukronet konge i sit revir. Fold sammen Læs mere Læs mere

Man ved endnu ikke med sikkerhed, om dyrene kompenserer for strålingen ved at få flere børn eller om der er andre mekanismer på spil, som får dem til at trives så godt i antal. Vildsoen med sine grise ser ikke ud til at bekymre sig om det. Fold sammen Læs mere Læs mere

Den første brune bjørn i Ukraine i mands minde blev fanget af vildtkameraet ved Tjernobyl. Den vendte uhøfligt bagenden til. Fold sammen Læs mere Læs mere

Samme vildtkamera som fangede den brune bjørn tog også snapshot af en hylende ulv ved den rustne hegnslåge, der står tilbage i landskabet, som menneskene så pludseligt forlod. Fold sammen Læs mere Læs mere

Dyrene jages ikke af mennesker (officielt), men de jager selvfølgelig hinanden. Her en ulv med en grævling i gabet. Fold sammen Læs mere Læs mere

Ulv med dyrekølle. Man ved fra bl.a. USAs nationalparker, at når ulvene står for vildtplejen, er det de svageste dyr, der plukkes ud af flokken, så hjortebestandene bliver stærkere. Det gælder ikke altid, når menneskelige jægere står for reguleringen. Fold sammen Læs mere Læs mere

Ulvene fra Tjernobyl blev en plage for landmænd, der er naboer til spærrezonen, så en særlig jagt blev drevet på de strejfende ulve.Se flere billeder af det hemmelige dyreliv i Tjernobyl Fold sammen Læs mere Læs mere

En elgtyrekalv leger tittebø med vildtkameraet, der udløses automatisk, når vildtet går forbi. Fold sammen Læs mere Læs mere

Mårhunden er oprindeligt hjemmehørende i østasien, men fra 1928 til 1958 importerede og udsatte Sovjetunionen 10.000 dyr i naturen til pelsproduktion. En af deres efterkommere trasker her på en eng ved Tjernobyl, smukt bestrålet af solen. Blandt andet. Fold sammen Læs mere Læs mere

Det er ikke kun pattedyr, der går i vildtkamerafælden. Her er det traner i tranedans. Fold sammen Læs mere Læs mere

Størstedelen af de tilbageværende europæiske los lever i Rusland. Her prøver en Tjernobyl-los at undgå at få poterne våde - den er ellers en glimrende svømmer. Fold sammen Læs mere Læs mere

En ung Mikkel Ræv har fanget en mus i de tidlige morgentimer og spidser ører mod vildtkameraet. Fold sammen Læs mere Læs mere

En flot kronhjort i morgendisen. Fold sammen Læs mere Læs mere

Vildkameraet har tiltrukket et nysgerrigt rådyr, den mindste af de europæiske hjortedyr, der alle trives fremragende i spærrezonen. Fold sammen Læs mere Læs mere

Den sorte stork yngler ikke længere i Danmark, men vi ser den en sjælden gang på besøg. Længere østpå er den stadig talrig. Her en sort stork, der samler redemateriale i spærrezonen. Fold sammen Læs mere Læs mere

Spærrezonen er også hjem for vildtlevende tamhunde, som kan være efterkommere af hunde, der blev efterladt under evakueringen, eller senere tilløbne fra naboområder. Fold sammen Læs mere Læs mere

Se flere af Sergej Gasjtjaks vildtkamera-billeder fra den ukrainske spærrezone omkring Tjernobyl.